Απόφαση του Δικαστηρίου (πέμπτο τμήμα) της 6ης Σεπτεμβρίου 2012 –United States Polo Association κατά ΓΕΕΑ
(Υπόθεση C-327/11 P)
«Αίτηση αναιρέσεως – Κοινοτικό σήμα – Κανονισμός (ΕΚ) 40/94 – Άρθρο 8, παράγραφος 1, στοιχείο βʹ – Κίνδυνος συγχύσεως – Λεκτικό σημείο “U.S. POLO ASSN.” – Ανακοπή της δικαιούχου του προγενέστερου λεκτικού σήματος POLO-POLO»
1.                     Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου
πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Κίνδυνος συγχύσεως
με το προγενέστερο σήμα – Εκτίμηση του κινδύνου συγχύσεως – Κριτήρια (Κανονισμός 40/94 του Συμβουλίου, άρθρο 8 § 1, στοιχείο βʹ)
(βλ. σκέψεις 44-46)
2.                     Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου
πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Ομοιότητα μεταξύ
των οικείων σημάτων – Κριτήρια εκτιμήσεως – Σύνθετο σήμα (Κανονισμός 40/94 του Συμβουλίου, άρθρο 8 § 1, στοιχείο βʹ) (βλ.
σκέψη  57)
3.                     Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από
το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται, πλην της περιπτώσεως
παραμορφώσεως (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψη 62)
Αντικείμενο
Αίτηση αναιρέσεως κατά της αποφάσεως του Γενικού Δικαστηρίου (δεύτερο τμήμα) της 13ης Απριλίου 2011, T-228/09, United States
Polo Association κατά ΓΕΕΑ, με την οποία το Γενικό Δικαστήριο απέρριψε προσφυγή ακυρώσεως ασκηθείσα από την αιτούσα την καταχώριση
του λεκτικού σήματος «U.S. POLO ASSN.», για προϊόντα των κλάσεων 9, 20, 21, 24 και 27, κατά της αποφάσεως R 886/2008-4 του
τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 20ής Μαρτίου 2009, περί
απορρίψεως της προσφυγής που ασκήθηκε κατά της αποφάσεως του τμήματος ανακοπών με την οποία απορρίφθηκε εν μέρει η αίτηση
καταχωρίσεως του εν λόγω σήματος στο πλαίσιο ανακοπής ασκηθείσας από τη δικαιούχο του κοινοτικού και εθνικού λεκτικού σήματος
«POLO-POLO», για προϊόντα των κλάσεων 24, 35 και 39 – Ερμηνεία και εφαρμογή του άρθρου 8, παράγραφος 4, του κανονισμού (ΕΚ)
40/94 [νυν άρθρου 8, παράγραφος 4, του κανονισμού (ΕΚ) 207/2009]
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Καταδικάζει τη United States Polo Association στα δικαστικά έξοδα.